אמיליה מריה טוברניצקי גרסון

אמיליה מריה טוברניצקי (טוורניקה) גרסון (באנגלית: Emilia Maria Gerson - Towarnicka; סמבור, פולין, 13 בספטמבר 1921 – 11 במרץ 1961 ישראל) הייתה חסידת אומות עולם, שהצילה יהודים פולנים במהלך מלחמת העולם השנייה על ידי החבאתם בביתה מפני הנאצים.

קורות חיים 
אמיליה נולדה בעיירה סמבור שבפולין בשנת 1921 בשם אמיליה מריה טוורניקה, בזמן מלחמת העולם השנייה בשנת 1939 כשהייתה בת 17 בלבד התדפק על דלת משפחתה שלמה גרסון, ילד יהודי בן 17 שנמלט מבית הוריו בשכונת רוזוודוב ללבוב שהייתה תחת שליטה של הרוסים. גרסון נתפס ונשלח למחנה עבודה, הוא ברח מהמחנה והתחבא ביערות עד שבשלב מסוים הוא הגיע לבית משפחתה של אמיליה בעיירה אגטובקה , איתה למד יחד בבית הספר התיכון.

אמיליה הכניסה את שלמה לביתה והסתירה אותו יחד עם מספר יהודים נוספים (קליינמן וטוכברג/טוכמן) במשך חודשים ארוכים, והייתה אחראית עליהם בתקופה זו.

בזמן שאמיליה הסתירה את שלמה השניים התאהבו, אך מחשש מהלשנות השכנים הפולנים בשנת 1940 היא הבריחה אותו במזחלת שלג שכורה מעבר לגבול לאזור העיר טרנוגורד שהייתה בשליטת הרוסים.

לאחר המלחמה 

שלמה הצליח לשמור קשר עם אמיליה דרך קרוב משפחה. השניים נפגשו מחדש בסוף מלחמת העולם השנייה- 1945 והתחתנו, אמיליה עבדה כעקרת בית ונגנית כינור ובני הזוג הולידו חמישה ילדים.

המשפחה התגוררה באזור ורשה בפולין, עד שבשנת 1957 עלו לישראל. אמיליה נפטרה בשנת 1961 בעקבות מחלה קשה.

בשנת 1982 אמיליה הוכרה כחסידת אומות עולם על ידי ארגון יד ושם.

2021 04
פולניות חסידות אומות העולם
ישראליות ילידות פולין
עולות בשנות ה-1950
עולים בשנות ה-1950
ישראלים ילידי פולין
פולנים חסידי אומות העולם
מצילים בשואה: פולין
חסידי אומות העולם שהוכרו במבצע חסד אחרון
פולנים שנולדו ב-1921
ישראליות שנולדו ב-1921
ישראלים שנולדו ב-1921
ישראליות שנפטרו ב-1961
ישראלים שנפטרו ב-1961